Nyeste Skilderie af Kiøbenhavn, 1819-07-24
Det er bekjendt, at man i Sibirien har fundet Beenrade af Mammuthøyret, og hele Lag Been af dette Dyr, om hvilket de Naturkyndig ere uenige, enten det har hørt til en aldeles uddød Art, eller til en endnu levende, hvilket sidste af en nyere Reisendes Opdagelse synes at fremlyse ved de i Thiede i det Wolfenbuttelske for ikke længe siden opdagede. Nu bliver Spørgsmaalet, hvorledes dette tilsyneladende tropiske Dyr har kunnet leve i et koldt Clima? Ballenstedts nyligen udkomne Archiv for die neneste Endeckungen aus der Urmelt findes dette Spørgsmaal undersøgt, i det mindste paa en særdeles sindrig Maade. "Lettest løser man dette Problem, naar man lader med Treviranus denne Skabning komme drivende fra Sønden ved en stor Vandflod, thi da behøver manikke at være forlegen i Henseende til Climatet, eller tage sin Tilflugt til en Forandring i samme. De Planter og Træer af tropisk Art, der hyppigen findes i vor Jordbund, give Sagen endnu større Sandsynlighed. Vel mener man, at Mammuthsdyrene ogsaa maatte kunnet leve i koldere Himmelegne, fordi den Mammuth, man fandt ved Nordpolen siddende i Jsen, havde under sine Børster endnu et tykt Uldhaar, og altsaa temmeligen var beskyttet mod Kulden. Men dette modsiges af den Omstændighed, at de Løver, Tigere, Hyner, Næshorner o. s. v., som man ligeledes opgraver her, forudsætte et varmere Clima. Levede nu alle disse tropiske Dyr her paa een Tid og paa een og samme Grund, uden at være drevne herhid ved Vandflod, saa maa der nødvendigen have hersket der et varmere Clima end nu. "Som Aarsag til den fordums større Varme og til Forandringen af Climatet, anfører man, som Humboldt mener, at Jorden fordum har havt større indvortes Varme, hvorfor ogsaa tropiske Planter og Dyr kunde avles der. Men da denne indvortes Varme aftog, formindskedes efterhaanden Jordbundens Frembringelser, og der dannede sig nu Andre, men mere til den koldere Bund sig passende Producter af Dyre= og Planteriget. Andre Forfattere, som Parrot, tilskrive den fordums større Varme den Omstændighed, at da det faste Land i Norden først fremkom af Vandet, og de øvrige Jordstrøg, især i Sønden, endnu vare bedækkede med Vand, maa der paa Nordpolen have ligget et langt tættere Luftlag Sneelinien have været høiere og længere borte fra Landet, Vandspeilet større og Solstraalernes Reflection langt stærkere end nu, efterat langt mere Land er blevet tørt. Alt dette maatte frembringe en mild Varme, i hvilken tropiske Dyr og Planter kunde fremkomme. Men da der stedse fremtraadte mere fast Land fra Havet og altsaa Vandspeilet stedse blev mindre, Luftlaget stedse tyndere Sneelinien stedse lavere, da maatte ogsaa den oprindelige Varme aftage, de tropiske Dyre= og Plantearter uddøe og nordiske Frembringelser, komme i deres Sted. Men begge Meninger have det imod sig, at Urverdenen ikke synes at være gaaet efterhaanden under, hvilket dog i hiint Fald maatte være skeet, men derimod voldsomt og pludseligen maa være forsvunden, fordi deres Producter ligge saa dybt begravede under Jorden, og vidne om, at de hverken lede Nød eller omkom i ussel Tilstand. Den ved Nordpolen af Adams i Jsen opdagede Mammuth, som var vel ved Magt, beviser dette. Ogsaa sees af den store Mængde fossile Dyr i det yderste Norden, at deres Slægt ikke var i Begreb med at uddøe, og at de tvertimod fra den meest blomstrende Tilstand gik over til Fordærvelse. - Endnu andre Forfattere give vor Jord i Forverdenen en anden, nemlig lige Retning mod Solen, og lade ved en stor Revolution Ligevægten blive ophævet, hvorved Jordaxlen forandredes og Havet kom til at træde over sine Bredder. Denne vor Jord forhen lige Retning mod Solen maatte nødvendigen frembringe og bevirke en Varme paa den hele Jordklode, hvorved Mammuthøyrene bleve istand til at udbrede sig paa hele Jordkloden. Men da vort Jordlegeme fik sin nuværende skraa Retning mod Solen, maatte nødvendigen forskjellige Climater fremkomme, og i Norden opstaae en stor Kulde, hvorved Jordbundens første Frembringelser uddøde og nye traadte i deres Sted.""Hvilken Aarsag der nu laae til Grund for Sagen lader jeg staae ved sit Værd. En eller anden Anledning maa have fundet Sted, naar vi ikke ville lade de tropiske Planter og Dyr svømme herover fra Sydindien. Mig forekommer det endnu stedse sandsynligst, at Jord axelen har forandret sig, det være nu ved en Comets Jndflydelse eller ved Undergangen af et stort Land i Sønden, eller ved en indvortes Explosion af Jorden. Paa denne Maade lade alle hine besynderlige Phænomener af tropiske Frembringelser sig i vor nordiske Himmel bedst og lettest forklare.